**Z A P I S N I K**

**41.** sjednice školskog odbora Gimnazije „Matija Mesić“ održane **30. siječnja 2017.** godine s početkom u **12,30** sati u zgradi Gimnazije.

**Prisutni:** Mirjana Stanić, Andrea Sertić, Zlatko Markovinović, Anita Holub i Daria Pinjuh-Budisavljević

**Odsutni:** Dubravka Pitlović i Vesna Gajger

Sjednici nazoče još i Goran Zavor, ravnatelj škole, Irena Zmaić Čarapina, voditeljica računovodstva i Gorana Lavrenčić, tajnica škole

Nakon što je predsjednica Školskog odbora Mirjana Stanić utvrdila da sjednici prisustvuje većina članova i da sjednica može započeti za sjednicu je predložen sljedeći

DNEVNI RED

1. Usvajanje zapisnika 40. sjednice Školskog odbora

2. Razmatranje i usvajanje Financijskog izvješća za period 1.1. do 31.12. 2016. god.

3. Razmatranje prijedloga i donošenje plana korištenja sredstava ostvarenih od davanja na

 korištenje školskog prostora u periodu od 1.7. do 31.12. 2016. godine

4. Različito

Predloženi dnevni red jednoglasno je prihvaćen

**Ad 1.**

Na zapisnik 40. sjednice Školskog odbora nije bilo primjedbi i jednoglasno je usvojen.

**Ad 2.**

Financijsko izvješće za period 1.1. do 31.12. 2016. god. sačinila je i obrazložila voditeljica računovodstva Irena Zmaić Čarapina. Izvješće se sastoji od obrazaca: Bilanca, PR-RAS, P-VRIO, Obveze, RAS - funkcijski te Bilješki uz godišnji financijski izvještaj. Bilanca je sustavni pregled imovine, obveza i vlastitih izvora. Izvješće o prihodima i rashodima (PR-RAS) prikazuje sučeljavanje prihoda i rashoda poslovanja (razred 3 i 6) te prihoda i rashoda od nefinancijske imovine (razred 4 i 7). Pribrajanjem prenesenog viška prihoda iz prethodne godine (35.533,10 kn) iskazan je manjak prihoda i primitaka za pokriće u sljedećem razdoblju, a izračun se nalazi u nastavku:

Prihodi poslovanja 12.586.507,10

Rashodi poslovanja 13.329.895,46

Rezultat: manjak prihoda poslovanja: 743.388,36

Prihodi od nefinancijske imovine 0,00

Rashodi od nefinancijske imovine 340.438,46

Rezultat: manjak prihoda od nefinancijske imovne 340.438,46

Manjak prihoda poslovanja 743.388,36

+Manjak prihoda od nefinancijske imovine 340.438,46

+Preneseni višak prihoda za pokriće u tekućoj godini 35.533,10

Rezultat poslovanja: manjak prihoda za sljedeće razdoblje 1.048.293,72

(AOP 638 u izvještaju PR-RAS).

Nakon kraće rasprave o iskazanom manjku zaključeno je da će se isti pokrit evidentiranjem prihoda za redovito poslovanje nakon što budu plaćeni materijalni troškovi za prosinac 2016.g. u iznosu od 316.646,06 kn u 2017.g. prema načelu blagajne, a manjak u sklopu izvora pomoći od 977.239,50 kn pokrit će se uplatom sredstava Ugovornog tijela za projekt STEM početkom 2017.g. U trenutku sastavljanja financijskih izvještaja poznato je da je odobren iznos po završnom izvješću od 1.127.833,62 kn. Na taj način u potpunosti je pokriven manjak prihoda od 1.048.293,72 kn.

Prema okružnici Ministarstva financija škola kao proračunski korisnik obvezna je iskazati rashode 2016. godine, a za obveze koje su nastale u 2016. godini. S druge strane prihodi iz županijskog proračuna priznaju se samo za rashode koji su podmireni iz čega proizlazi metodološki manjak. Obrazac RAS – funkcijski prikazuje sve rashode ostvarene u 2016. godini bez prenesenog rezultata. S obzirom da škola nije zabilježila promjene u obujmu i vrijednosti imovine, obrazac P-VRIO jednak je nuli. Uvidom u obrazac Obveze utvrđeno je stanje obveza na kraju 2016. godine, podijeljeno na dospjele i nedospjele pri čemu dospjele iznose 985.071,00 kuna, od čega se najveći dio obveza odnosi na obvezu za doznaku sredstava za STEM projekt u vrijednosti 977.240,00 kuna.

Nakon obrazloženja i kraće rasprave jednoglasno je donesena sljedeća

ODLUKA

Usvaja se Financijsko izvješće Gimnazije „Matija Mesić“ za period od 1. siječnja do 31. prosinca 2016. godine.

Financijsko izvješće nalazi se u privitku zapisnika.

**Ad 3.**

Voditeljica računovodstva Irena Zmaić Čarapina ukratko je obrazložila Prijedlog plana korištenja sredstava ostvarenih od zakupa u periodu od 1.7. do 31.12. 2016. godine istaknuvši da su u navedenom periodu ostvareni prihodi u iznosu od **26.696,21** kn, a ukupan prijedlog plana potrošnje iznosi 24.901,18 kn.

Nakon kraće rasprave jednoglasno je donesena

O D L U K A

o korištenju vlastitih prihoda ostvarenih davanjem na korištenje

školskog prostora u periodu od 1.7. do 31.12. 2016. godine

1**.** Prema Planu korištenja vlastitih prihoda ostvarenih u periodu od 1.7. do 31.12. 2016. godine po osnovi davanjana korištenje dvorane za tjelesni odgoj, prostora čajne kuhinje i dijela aule gdje je postavljen aparat za napitke, sredstava ostvarena u iznosu od  **29.899,66**

kuna kao i dio sredstava iz prethodnog razdoblja za koji nije tražena suglasnost koristit će se za sljedeće:

* isplatu plaće spremačicama koje dežuraju na dvorani za vrijeme rekreacija i subotom za vrijeme održavanja nastave (prekovremeni rad) – 1.095,69 kn;
* računalna oprema – 3 prijenosna računala – 6.746,50 kn;
* sredstva za čišćenje i higijenske potrebe – 1.300,81 kn;
* sitni inventar – 2 postolja za fotokopirne strojeve – 2.240,00 kn;
* službenu obuću – 980,00 kn;
* komunikacijsku opremu – smart televizor – 4.372,50 kn;
* strojeve za ostale namjene – 2 fotokopirna stroja – 11.371,00 kn.

2. Odluka stupa na snagu danom donošenja.

Sjednica zavšila u 12,50 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.